केरल हिंसा के विरोध में पाली में भी प्रदर्शन, सभा कर जताया आक्रोश
केरलमें राष्ट्रवादी विचार संगठनों के कार्यकर्ताओं के साथ हो रहे अत्याचार लगातार हो रही हत्याओं के विरोध में बुधवार को पाली में भी प्रदर्शन किया गया। जाडन आश्रम के संस्थापक महामंडलेश्वर संत महेश्वरानंद के सानिध्य में राष्ट्रीय जनाधिकार मंच के तत्वावधान में कई संगठनों द्वारा बुधवार को कलेक्ट्रेट के सामने आक्रोश सभा का आयोजन किया।
इस दौरान आरोपियों के खिलाफ सख्त कार्रवाई करने की मांग की। सभी में राष्ट्रवाद के प्रति समर्पित रहने का संकल्प भी दोहराया गया। इसके बाद कलेक्टर को ज्ञापन सौंपा। आक्रोश सभा में महामंडलेश्वर महेश्वरानंद महाराज कहा कि भारतीय संस्कृति एक दूसरे के प्रति अहिंसा परमोधर्म की भावना रखने की सीख देती है। यहां के जैनाचार्य चतुर्मास के समय हिंसा के भय से हरी सब्जी तक का सेवन नहीं करते। इस संस्कृति के कतरे कतरे में अहिंसा भरी हुई है। ऐसी भारतीय संस्कृति में हिंसा का होना चिंता का विषय है। यह लड़ाई अधर्मियों की लड़ाई है और ये विधर्मी राजनीति का सहारा लेकर जो अत्याचार कर रहे हैं। उनके नापाक मंसूबों का जवाब हम सेवा कार्यों के द्वारा देकर हमारी संस्कृति का परचम एक बार फिर लहराएंगे।
हमहिंसा में विश्वास नहीं रखते, इसलिए शांति से प्रदर्शन-गंगाविशन : राष्ट्रीयस्वयंसेवक संघ के प्रांतीय सह बौद्घिक प्रमुख गंगाविशन ने संबोधित करते हुए कहा कि एक राष्ट्रवादी संगठन द्वारा धरना देना हमारी आदत नहीं बल्कि मजबूरी है। हमारी संस्कृति विरोधियों को मुंह तोड़ जवाब देने की क्षमता रखते हुए भी अभी तक सहनशीलता को इसलिए धारण किए हुए कि हम हिंसा में विश्वास नहीं करते। उन्होंने कम्युनिस्ट विचारधारा को आड़े हाथों लेते हुए कहा कि धर्म को अफिम कहने वाले, विवाह संस्था का विरोध करने वाले राष्ट्रवाद परिवारवाद को नहीं मानने वाले साम्यवादियों ने ईर्ष्या, द्वेष घृणा के जो बीज बोए थे, वे उन्हीं के गले की हड्डी बन चुके हैं। यहां तक कि रक्त रंजित करने वाली कम्युनिस्ट सरकार को तुरंत बर्खास्त भी कर देना चाहिए। सभा में रामस्नेही सुरजनदास महाराज, यूआईटी चेयरमैन संजय ओझा, नगर परिषद चेयरमैन महेंद्र बोहरा, डिप्टी चेयरमैन मूलसिंह भाटी, अग्रवाल महिला मंडल की अंजना सर्राफ, राष्ट्रीय जनाधिकार मंच के संयोजक विनय बंब सहित भारतीय सिंधु सभा, भारतीय शिक्षण मंडल, अखिल भारतीय विद्यार्थी परिषद, विद्या भारती, जैन युवा संगठन अग्रवाल समाज के कई सदस्य मौजूद रहे।
संघ की लोकप्रियता से परेशान है कम्युनिस्ट
सभामें प्रमुख गंगाविशन ने कहा कि संघ ने केरल प्रदेश के नागरिकों में राष्ट्रीय भावना, एकता एवं एकात्मता का भाव उत्पन्न करने के कार्य किए है। इसी कारण देश में संघ लोकप्रिय होता गया और निरंतर अच्छे कार्यों से संघ का प्रभाव जनता के बीच बढ़ने लगा। संघ की बढ़ती लोकप्रियता और प्रभाव से हताश होकर वामपंथी, बाद में विशेषकर मार्क्सवादी कम्युनिस्ट पार्टी ने संघ की शाखाओं कार्यकर्ताओं पर अकारण एवं नृशंस आक्रमण कर आरएसएस को समाप्त करने का प्रयास कर रहा है। इसके बाद भी संघ निरंतर अपने देश कार्य को करते हुए आगे बढ़ रहा है।
पाली. केरल सरकार के विरुद्व धरने पर बैठे आरएसएस के कार्यक्रर्ता।
पाली. आरएसएस के पदाधिकारी केरल में हुई मारपीट को लेकर कलेक्टर को ज्ञापन देते हुए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva